b"\n_START_ARTICLE_\nTejay van Garderen\n_START_SECTION_\n2007\xe2\x80\x932009\n_START_PARAGRAPH_\nVan Garderens f\xc3\xb8rste store seniorritt var Tour of California, der han kj\xc3\xb8rte for USA sitt nasjonallag. Der b\xc3\xb8rt han p\xc3\xa5 4. etappe. I store deler av 2007 kj\xc3\xb8rte han i USA og i Europa og ble nr. 20 sammenlagt i Tour de l'Avenir. _NEWLINE_Han ble en del av Rabobank Continental i 2008. Han bodde i Nederland og ble blant annet nr. 2 i Fl\xc3\xa8che du Sud og Circuito Monta\xc3\xb1es. Han tok \xc3\xa9n etappeseier i Tour de l'Avenir, og deltok i tillegg i U23-VM i landevei som gikk i Italia. I tillegg tok van Garderen noen etappeseiere og hadde flere gode sammenlagtplasseringer i mindre ritt.\n_START_SECTION_\n2010\n_START_PARAGRAPH_\nF\xc3\xb8r 2010-sesongen gikk van Garderen til Team HTC-Highroad fra Rabobanks Continentallag. Han debutere i sin f\xc3\xb8rste Grand Tour i Vuelta a Espa\xc3\xb1a, der han var en viktig hjelperytter for lagets kaptein, Peter Velits. Van Garderen ble nr. 9 sammenlagt i  Volta ao Algarve. I Tour of Turkey ble han nr. 2 p\xc3\xa5 2 etapper og endte i tillegg p\xc3\xa5 2.-plass i sammendraget. I Crit\xc3\xa9rium du Dauphin\xc3\xa9 var han lagets kaptein, og tok en sterk 3.-plass i sammendraget. Van Garderen var ogs\xc3\xa5 hjelperytter for Michael Rogers i Tour of California, et ritt som Rogers vant.\n_START_SECTION_\n2011\n_START_PARAGRAPH_\nI 2011 ble van Garderens f\xc3\xb8rste sterke resultat en 3.-plass i Volta ao Algarve og han kom ogs\xc3\xa5 p\xc3\xa5 2.-plass p\xc3\xa5 tempoetappen i Sveits rundt, kun med Fabian Cancellara foran seg. Han sterke innsats i Tour of California gjorde at han vant Ungdomstr\xc3\xb8ya der. Van Garderen debuterte i Tour de France, mest som hjelperytter for sitt lag. Men p\xc3\xa5 den 8. etappen satt han med i bruddet og kom f\xc3\xb8rst over en 2. kategori, noe som f\xc3\xb8rte til at han tok over ledelsen i klatrekonkurransen og ble etappens mest aggressive rytter. Ingen amerikaner hadde noen gang f\xc3\xb8r kj\xc3\xb8rt i klatretr\xc3\xb8ya p\xc3\xa5 en etappe. I tillegg i 2011 vant han 3. etappe i Tour of Utah.\n_START_SECTION_\n2012\n_START_PARAGRAPH_\nF\xc3\xb8r 2012-sesongen ble van Garderen en del av BMC Racing Team, etter at hans tidligere lag, HTC-Highroad, ikke fant ny sposor og ble oppl\xc3\xb8st. Tejay van Garderen ble nr. 5 sammenlagt i Tour de France. I tillegg vant han ungdomstr\xc3\xb8ya. Dette er hans sterkeste resultatet til n\xc3\xa5 i hans karriere. I 2012 ble han i tillegg nr. 5 sammenlagt i Paris-Nice, der han ogs\xc3\xa5 vant ungdomstr\xc3\xb8ya. I USA Pro Cycling Challenge vant han den andre etappen og ble nr. 2 sammenlagt."